text: Røg-alarm hurtigt afblæst på Aabenraa Havn
  01 januar 2014 kl. 20.16
  En sirene-alarm om giftig røg fra en brand på Aabenraa Havn blev onsdag aften hurtigt afblæst igen.
  Syd og Sønderjyllands Politi udsendte kort før kl. 20 en advarsel om, at en brand i både på Gammelhavn i Aabenraa udviklede giftig røg og beboere i området nord og nordøst for Gammelhavn blev opfordret til at gå inden døre, lukke døre og vinduer samt slukke ventilationsanlæg.
  Knap havde sirenen dog lydt før alarmen blev afblæst, da røgen ikke var giftig og farlig - men kun ubehagelig.
  De er tale om brand i nogle oplagrede både på et areal mellem Søndre Havnevej og Sydhavn i Aabenraa - men røgen er altså ikke giftig.
  